**Δευτερεύουσα πρόταση** λέγεται η πρόταση που δεν μπορεί να σταθεί μόνη της στον λόγο, αλλά εξαρτάται από μια κύρια ή από μια άλλη δευτερεύουσα της οποίας συμπληρώνει το νόημα· χρησιμοποιείται είτε ως όρος της πρότασης από την οποία εξαρτάται (υποκείμενο, αντικείμενο, κατηγορούμενο, προσδιορισμός) είτε ως επιρρηματικός προσδιορισμός, π.χ.

* Οὗτοι ἔλεγον **ὅτι Κῦρος τέθνηκεν**

(=Αυτοί έλεγαν ότι ο Κύρος έχει πεθάνει)

Η πρόταση **ὅτι Κῦρος τέθνηκεν** είναι δευτερεύουσα, γιατί δεν μπορεί να σταθεί μόνη της στον λόγο, εξαρτάται από την κύρια πρόταση **οὗτοι ἔλεγον**, συμπληρώνει το νόημά της και χρησιμοποιείται ως αντικείμενο του ρ. της κ.π. **ἔλεγον**.

* **Ὅτε ἡ ναυμαχία ἐγένετο**, ἔτυχεν ἐν Ἀβύδῳ ὤν.

(= Όταν έγινε η ναυμαχία, έτυχε να βρίσκεται στην Άβυδο.)

Η πρόταση **Ὅτε ἡ ναυμαχία ἐγένετο**είναι δευτερεύουσα, γιατί δεν μπορεί να σταθεί μόνη της στον λόγο, εξαρτάται από την κύρια πρόταση **ἔτυχεν ἐν Ἀβύδῳ ὤν**, συμπληρώνει το νόημά της και χρησιμοποιείται ως επιρρηματικός προσδιορισμός του χρόνου.

Οι δευτερεύουσες προτάσεις συνδέονται με την πρόταση από την οποία εξαρτώνται με [**υποτακτική σύνδεση**](https://users.sch.gr/ipap/Ellinikos%20Politismos/Yliko/Theoria%20arxaia/Syndesi-protaseon.htm#%CF%85%CF%80%CE%BF%CF%84%CE%B1%CE%BA%CF%84%CE%B9%CE%BA%CE%AE)

Οι δευτερεύουσες προτάσεις εισάγονται (αρχίζουν) συνήθως με κάποιον από τους [**συνδέσμους**](https://users.sch.gr/ipap/Ellinikos%20Politismos/Yliko/Theoria%20arxaia/syndesmoi.htm), αλλά και με επιρρήματα ή αντωνυμίες.

Οι δευτερεύουσες προτάσεις είναι συνολικά έντεκα (11) ειδών:

1) [ειδικές](https://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#2)

2) [ενδοιαστικές](https://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#3)

3) [πλάγιες ερωτηματικές](https://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#4)

4) [αναφορικές](https://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#5)

5) [χρονικές](https://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#6)

6) [αιτιολογικές](https://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#7)

7) [τελικές](https://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#8)

8) [υποθετικές](https://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#9)

9) [εναντιωματικές](https://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#10)

10) [παραχωρητικές](https://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#11)

11) [συμπερασματικές](https://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#12)

Από αυτές: οι **ειδικές**, οι **ενδοιαστικές**, οι **πλάγιες** **ερωτηματικές** και κάποιες από τις **αναφορικές** λειτουργούν σαν ονόματα, δηλαδή χρησιμοποιούνται ως υποκείμενο, αντικείμενο, κατηγορούμενο ή προσδιορισμός. Για τον λόγο αυτό ονομάζονται **ονοματικές**.

Οι **χρονικές**, οι **αιτιολογικές**, οι **τελικές**, οι **υποθετικές,** οι **εναντιωματικές**, οι **παραχωρητικές** και οι **συμπερασματικές**, και κάποιες από τις **αναφορικές** λειτουργούν ως επιρρηματικοί προσδιορισμοί. Για τον λόγο αυτό ονομάζονται **επιρρηματικές**.

Συγκεντρωτικός πίνακας των ονοματικών προτάσεων

|  |  |  |  |
| --- | --- | --- | --- |
| **ΕΙΔΟΣ** | **ΕΙΣΑΓΟΝΤΑΙ** | **ΧΡΗΣH** | **ΠΑΡΑΔΕΙΓΜΑΤΑ** |
| ΕΙΔΙΚΕΣ | Με τους ειδικούς συνδέσμους:**ὅτι, ὡς** | 1. αντικείμενο2. υποκείμενο3. επεξήγηση | 1. Οὗτοι ἔλεγον **ὅτι** **Κῦρος τέθνηκεν**2. Οὐ γὰρ ἠγγέλθη αὐτοῖς**ὅτι** **τεθνηκότες εἶεν**3. Ταῦτα λέγω, **ὡς** **τὸ παράπαν οὐ νομίζεις θεούς**. |
| ΕΝΔΟΙΑΣΤΙΚΕΣ | Με το ενδοιαστικό μόριο**μή** ή **μὴ οὐ** ή **ὅπως μη** | 1. αντικείμενο2. υποκείμενο3. επεξήγηση | 1. Δέδιμεν **μὴ οὐ** **βέβαιοι ἦτε.**2. Ἐφαίνετο δεινὸν εἶναι **μὴ** **οἱ στρατιῶται δύσνοι ὦσιν**3. Ἔστι μάλιστα τοῦτο δέος, **μὴ** **τρέψηται καὶ παρασπάσηταί τι των πραγμάτων.** |
| ΠΛΑΓΙΕΣ ΕΡΩΤΗΜΑΤΙΚΕΣ | Με το: **εἰ**Όταν είναι διμερείς με τα:**εἰ - ἤ, εἴτε - εἴτε πότερον - ἤ, πότερα - ἤ**Με τις ερωτηματικές αντωνυμίες:**τίς, πότερος, πόσος, ποῖος,πηλίκος, ποδαπός**Με τις αναφορικές αντωνυμίες:**ὅς, ὅστις, ὁπότερος, ὅσος,ὁπόσος, οἷος, ὁποῖος, ἡλίκος, ὁπηλίκος, ὁποδαπός.**Με τα ερωτηματικά επιρ.:**ποῦ, ποῖ, πόθεν, πῇ, πῶς**Με τα αναφορικά επιρ.**οὗ, ὅπου, οἷ, ὅποι, ὁπόθεν,ᾗ, ὅπῃ, ὡς, ὅπως** | 1. αντικείμενο2. υποκείμενο3. επεξήγηση | 1. Ἐρήσομαι **ὅστις** **ἐστὶν ὁ διδάσκαλος.**2. Οὔκ ἐστιν **ὅπως** **ἡσυχίαν σχήσει Φίλιππος.**3. Τοῦτ’ αὐτό απόκριναι, **εἰ** **ἀληθῆ λέγομεν** **ἤ οὐκ ἀληθῆ.** |
| ΑΝΑΦΟΡΙΚΕΣ | Με τις αναφορικές αντωνυμίες:**ὅς, ἥ, ὅ, ὅσπερ, ἥπερ, ὅπερ,ὅστις, ἥτις, ὅτι,ὁπότερος, ὁποτέρα, ὁπότερον,ὅσος, ὅση, ὅσον,οἷος, οἷα, οἷον,ὁποῖος, ὁποῖα, ὁποῖον,ἡλίκος, ἡλίκη, ἡλίκον,ὁπηλίκος, ὁπηλίκη, ὁπηλίκον,ὁποδαπός, ὁποδαπή, ὁποδαπόν** | 1. υποκείμενο2. κατ/μενο3. αντικείμενο4. παράθεση5. επεξήγηση6. επιθετικόςπροσδιορισμός | 1. **Ὅστις** **ἑαυτὸν φιλεῖ**μετ’ ἐμοῦ μαχέσθω.2. Οὗτός ἐστιν **ὅς** **ἀπέκτεινε τοὺς στρατηγούς.**3. Τιμωροῦνται καὶ κολάζονται **οὕς** **ἂν οἴωνται ἀδικεῖν.**4. Ἦν δέ τις, **ὅς** **Φαρναβάζῳ ἐτύγχανε.**5. Οἷμαι ἂν ἡμᾶς παθεῖν τοιαῦτα, **οἷα** **τοὺς ἐχθρούς οἱ θεοί ποιήσειαν.**6. Ἔτυχεν ἡ πρύμνα ἐστεμμένη τοῦ πλοίου, **ὅ** **εἰς Δῆλον Ἀθηναῖοι πέμπουσιν.** |

Συγκεντρωτικός πίνακας των επιρρηματικών προτάσεων

|  |  |
| --- | --- |
| **ΕΙΔΟΣ** | **ΕΙΣΑΓΟΝΤΑΙ** |
| Αιτιολογικές | Με **αιτιολογικούς σ.** | **γάρ, ὅτι, διότι, ὡς, ἐπεί, ἐπειδή**. |
|   | Σπάνια και με τους σ. | **ὅτε, ὁπότε, εἰ**. |
| Τελικές | Με **τελικούς σ.** | **ἵνα, ὅπως, ὡς** |
| Χρονικές | Με **χρονικούς σ.** | **ὡς, όταν, ὅτε, ὁπότε, ἐπεί, ἐπειδή, ἔως, ἔστε** (μέχρι), **ἡνίκα, πρίν** |
|   | Με τα χρονικά **επιρρ.** | **ὁσάκις, ὁποσάκις** |
|   | Με τις **αναφορικές εκφρ.** | **ἐξ’ οὗ, ἐξ’ ὅτου, ἀφ’, ἀφ΄ ὁτου, ἐν ὧ, μέχρι οὗ, ἂχρι οὗ, ἓως οὗ** |
|   | Με τις **φράσεις** | **ἐπεί πρῶτον, ἐπεί τάχιστα, ἐπειδή τάχιστα, ὡς τάχιστα, οὐ πρότερον ... πρίν** |
| Αποτελεσματικές | Με **συμπερασματικούς σ.** | **ὥστε, ὡς** |
| Υποθετικές | Με **υποθετικούς σ.** | **εἰ, ἐάν, ἄν, ἤν** |
| Εναντιωματικές | Με **εναντιωματικούς σ.** | **εἰ καί, ἐὰν καί, ἄν καί, ἤν καί** |
| Παραχωρητικές | Με **παραχωρητικούς σ.** | **καὶ εἰ, καὶ ἐάν, καὶ ἄν, καὶ ἤν** |
| Αναφορικές | Με τα **αναφορικά επιρρ.** | **ὅθεν, ὁπόθεν, ἔνθεν, οἷ, οὗ, ὅπῃ** κλπ. |